དེ་བས་སློབ་གསོ་ནི་དམིགས་ཡུལ་ངེས་ཅན་ཞིག་གི་དགོས་མཁོ་དང་མཐུན་པར་སློབ་གསོ་བྱ་ཡུལ་གྱི་ཀུན་སྤྱོད་དང་།ཤེས་རིག་གཟུགས་པོ་བཅས་ཀྱི་ཐད་ཡར་རྒྱས་འགྲོ་ཐུབ་ངེས་ཀྱི་འཆར་གཞི་ཡོད་པའི་འགུལ་སྤྱོད་ཅིག་དང་།དོན་དམ་ཐོག་སློབ་གསོ་ཞེས་པ་འདིར་ཞིབ་ཏུ་བསམ་གཞིགས་ཤིག་བགྱི་ན།ལོ་རྒྱུས་ཀྱི་དུས་རིམ་སོ་སོའི་ནང་དུ་བྱོན་པའི་རྒྱལ་ཁབ་ཁག་གི་མཁས་པའམ་གྲུབ་མཐའ་སྨྲ་བ་ཚོར་རང་རང་གི་མཚན་ཉིད་འཛིན་སྟངས་དང་།སྡོམ་ཚིག་འགོད་སྟངས་རེ་ཡོད་དེ།རྩོད་སྒྲུབ་དངོས་གཙོ་རིང་ལུགས་སྨྲ་བ་མར་ཁི་སིས་སློབ་གསོ་ནི་རང་ཉིད་ཀྱི་གསར་གཏོད་བྱས་པའི་རང་དབང་གི་འཕེལ་རྒྱས་ཤིག་ཡིནཔར་སྨྲ་བ་དང་།ཉེ་རབས་ཀྱི་དམངས་གཙོ་གསར་བརྗེ་བ་དང་།སློབ་གསོ་བ་གྲགས་ཅན་སྐུ་ཞབས་ཚའུ་ཡོན་ཕྰའེ་ལགས་ཀྱིས་སློབ་གསོ་ནི་སློབ་གསོ་མྱོང་མཁན་གྱི་མི་གང་དེར་དངོས་ཤུགས་གང་རུང་ནས་རོགས་རམ་བྱས་ཏེ་དེའི་ནུས་པ་མཐོར་འདེགས་དང་།མི་གཤིས་ཇེ་ལེགས་སུ་བཏང་ནས་མིའི་རིགས་ཀྱི་རིག་གནས་ཐད་དུ་འགན་འཁྲི་དང་ལེན་བྱེད་པ་ལས།སློབ་གསོ་མྱོང་མཁན་གྱི་མི་དེ་རྣམ་པ་གཞན་ཞིག་ཏུ་མི་བསྒྱུར་བར་བྱེད་པ་དེ་ཡིན་ཞེས་གསུངས་ཡོད་ལ།ཀྲུང་གོའི་རླབས་ཆེན་གྱི་མི་དམངས་སློབ་གསོ་བ་ཐའོ་ཞིན་གྲིའུ་བྱ་བས་ཀྱང་སློབ་གསོ་ནི་འཚོ་བ་དང་།འཚོ་བའི་ཆེད་དུ་འཚོ་བའི་སློབ་གསོ་བྱེད་པར་བགྱི་ནས།མི་གཞི་གང་དེར་འགུལ་སྐྱོད་ཀྱི་ནུས་པ་དང་།བསམ་གཞིགས་ཀྱི་ནུས་པ།གསར་གཏོད་ཀྱི་ནུས་པ་ཡོད་པ་ཞིག་ཏུ་སྐྱེད་སྲིང་བྱེད་རྒྱུ་དེ་ཡིན་པ་སོགས་མང་དུ་བསྙད་ནས།སློབ་གསོར་ཕྱོགས་མང་ནས་འགྲེལ་བརྗོད་མོད་པོ་སྤེལ་ཡོད་དོ།།